Hovedvejen ved Øster Doense mellem Hobro og Rold var tirsdag aften og det meste af onsdag nat næsten totalt spærret af en væltet lastbil med margarine

En lastbil fyldt med margarine væltede tirsdag aften omkring klokken 19, da chaufføren af ukendte årsagen kørte ud i blød rabat og mistede herredømmet. Lastvognstoget lå på tværs af hovedvejen ved Øster Doense mellem Hobro og Rold og gav en del trafikale problemer, da stedet kun kunne passeres i et spor via en rasteplads. Det oplyser vagthavende ved Nordjyllands Politi i Hobro. Falck blev tilkaldt, men på grund af lastvognens vægt var det nødvendigt at få hjælp fra en stor specialkran. Et tysk oprydningsfirma kom lastvognen til udsætning, men der var ventetid på kranen, og derfor var hovedvejen mellem Hobro og Rold først farbar igen ved 4-tiden onsdag morgen.